NORAKSTS

|  |  |
| --- | --- |
| 27.07.2023. | Nr.7/2 |

###### PAR INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS IZGLĪTĪBAS IESTĀDES “JELGAVAS PĀRLIELUPES PAMATSKOLA” JUMTA SEGUMA NOMAIŅAS 1. KĀRTA UN TELPU REMONTDARBI” ĪSTENOŠANU UN AIZŅĒMUMA ŅEMŠANU

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2023. gadam un budžeta ietvaru 2023., 2024., 2025.gadam” 36. panta pirmās daļas 5. punktu, Ministru kabineta 2023. gada 9. maija noteikumiem Nr. 240 “Kritēriji un kārtība, kādā tiek izvērtēti pašvaldību vispārējās izglītības iestāžu investīciju projekti valsts budžeta aizņēmuma saņemšanai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas pilsētas attīstības programmas 2014.-2020.gadam Investīciju plānā 1. rīcībpolitikas “Izglītība mūža garumā un konkurētspēja darba tirgū” 1.2. sadaļā “Jelgavas pilsētas vispārējās izglītības iestāžu (VII) energoefektivitātes paaugstināšana, pārbūve un infrastruktūras attīstība” iekļauto projekta ideju Nr. 1.2.2. “Jelgavas Pārlielupes pamatskolas infrastruktūras uzlabošana”, un iepirkumu rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Līdz 2023. gada 7. augustam iesniegt Izglītības un zinātnes ministrijā investīciju projektu “Jelgavas valstspilsētas pašvaldības izglītības iestādes “Jelgavas Pārlielupes pamatskola” jumta seguma nomaiņa, 1. kārta un telpu remontdarbi” (turpmāk – projekts), kura kopējās izmaksas ir 165 373,00 *euro* (viens simts sešdesmit pieci tūkstoši trīs simti septiņdesmit trīs *euro* un 00 *centi),* tai skaitā 148 835,70 *euro* (viens simts četrdesmit astoņi tūkstoši astoņi simti trīsdesmit pieci *euro* un 70 *centi*) ir aizņēmuma līdzekļi un 16 537,30 *euro* (sešpadsmit tūkstoši pieci simti trīsdesmit septiņi *euro* un 30 *centi*) ir pašvaldības budžeta līdzekļi.
2. Projekta apstiprināšanas gadījumā projekta īstenošanai:
	1. ņemt 2023. gadā ilgtermiņa aizņēmumu 148 835,70 *euro* (viens simts četrdesmit astoņi tūkstoši astoņi simti trīsdesmit pieci *euro* un 70 *centi*)apmērā no Valsts kases ar tās noteikto procentu likmi līdz 13 gadiem ar atlikto pamatsummas maksājumu līdz 3 gadiem no līguma noslēgšanas dienas;
	2. paredzēt līdzfinansējumu pašvaldības 2023. gada budžetā veicot attiecīgus grozījumus 2023. gada pašvaldības budžetā 16 537,30 *euro* (sešpadsmit tūkstoši pieci simti trīsdesmit septiņi *euro* un 30 *centi*).
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā